अंतरराष्ट्रीय मुद्राकोष ने यूनान के लिए धन जारी किया  
आईएमएफ आर्थिक संकट के दौर से गुजर रहे यूनान के लिये यूरोपीय संघ के साथ मिलकर बेलआउट के तहत 3.2 अरब यूरो जारी कर रहा है।
अंतरराष्ट्रीय मुद्राकोष कोष (आईएमएफ) आर्थिक संकट के दौर से गुजर रहे यूनान के लिये यूरोपीय संघ के साथ मिलकर बेलआउट के तहत 3.2 अरब यूरो जारी कर रहा है। आईएमएफ ने शुक्रवार को कहा कि एथेंस ने सुधार की दिशा में कुछ प्रगति की है। कोष ने अनुमान जताया कि अगले वर्ष की पहली छमाही तक यूनान की आर्थिक वृद्धि सकारात्मक हो जाएगी।  यह राशि यूरोपीय संघ और आईएमएफ द्वारा तीन साल में बेलआउट के तहत दिए जाने वाले 110 अरब यूरो का हिस्सा है। आईएमएफ की नई प्रमुख क्रिस्टीन लेगार्ड ने कहा कि यूनान बेलआउट के अच्छे परिणाम आ रहे हैं।